text: Varde har ikke råd til Nebel-grisen
  09 december 2010 kl. 17.49
  Varde Kommune har ikke råd til at betale for togdriften mellem Varde og Nørre Nebel. Derfor er det nu op til regionsrådet af afgøre Vestbanens skæbne.
  Fremtiden tegner altså alt andet end lyst for Vestbanen. Det er mere end usikkert om der i fremtiden vil være tog til passagerne på strækningen mellem Varde og Nørre Nebel. 
  Region Syddanmark reddede ellers bane i 11. time, fordi Varde Kommune lovede at være med til at betale for togdriften.
  Men det kan Varde ikke.
  
  6000 underskrifter
  6000 borgere skrev under på protester mod nedlæggelse af Nebel-grisen. Det gjorde indtryk på regionsrådet, som i juni overraskende vedtog at bevare banen. 
  Det vil nemlig koste flere buslinier livet, at togdriften bevares. Derfor lød indstillingen fra underudvalget på at nedlægge togdriften efter snart 100 år.
  
  Dyrere med tog
  Tal fra Aalborg universitet viser, at der koster op til 2 kr. og 13 øre at køre en kilometer med en lokalbane, mens det koster 50 øre at køre en kilometer i bus.
  - Hvis vi bevarer Vestbanen skal vi nedlægge seks til otte busruter, sagde økonomidirektør i regionen Mikkel Hemmingsen før regionsrådets kovending.
  